|  |  |
| --- | --- |
| 1. Hvad er ydelsens lov­grund­lag? | § 85 i serviceloven |
| 1. Hvilket behov dækker ydel­sen? | Socialpædagogisk støtte efter § 85 skal styrke borgere med betydelig nedsat fysisk eller psykisk funktionsevne eller særlige sociale problemer, så de kan leve et liv så tæt på egne præmisser som muligt.  Støtten kan være rådgivning, vejledning, motivation, optræning og hjælp til selvhjælp til at udføre dagligdags gøremål. |
| 1. Hvad er formålet med ydel­sen? | Formålet med støtten er, at fremme den enkeltes mulighed for at udvikle sig og klare sig selv. Støtten kan også have det formål at lette den daglige tilværelse eller fastholde evnen til at fungere i dagligdagen og i relation til omgivelserne.  Sagsbehandler og borger udarbejder indsatformål, der støtter den enkelte i at bruge samfundets almindelige tilbud og opnå størst mulig selvstændighed og identitet på egne præmisser.  For personer med betydelig nedsat psykisk eller fysisk funktionsevne, der ikke kan varetage egne interesser, er formålet yderligere at indsatsen styrker borgeren i at opnå og fastholde egen identitet og opnå en mere aktiv livsudfoldelse. |
| 1. Hvilke aktiviteter indgår i ydel­sen? | Aktiviteten socialpædagogisk støtte planlægges af leverandøren ud fra indsatsformålet sammen med borger.  Medarbejderen og borgeren laver indsatsmål ud fra borgerens støtte behov.  De individuelle aktiviteter tager udgangspunkt i:   * Støtte til etablering af private netværk * Støtte til at planlægge - at varetage egen hygiejne, oprydning, rengøring og tøjvask. * Støtte til at planlægge og varetage egne indkøb af dagligvarer samt planlægning af egen madlavning. * Støtte til at strukturere hverdagen herunder støtte til kontakt til offentlige myndigheder. |
| 1. Hvilke aktiviteter indgår ikke i ydelsen? | * Udgifter til transport og kost * Kørsel * Behandlingsrelaterede samtaler eller terapi * Personlig og praktisk hjælp efter § 83 SL * Genoptræning eller vedligeholdelsestræning efter § 86 SL * Behandling efter § 102 SL * Arbejdsmarkedsrettede støtte der kan dækkes efter beskæftigelsesindsatsloven og aktivloven, for eksempel mentorordning * Uddannelsesrettet støtte der dækkes efter lov om SU |
| 1. Hvem kan modtage ydel­sen? | Socialpædagogisk støtte, ydes til personer, med betydelig nedsat fysisk eller psykisk funktionsevne eller med særlige sociale problemer.  Der kan både være tale om personer med medfødte, betydelige funktionsnedsættelser, og personer, der har været ude for sygdom eller en ulykke, som bevirker, at der er behov for hjælp, omsorg, støtte, optræning eller udvikling af dagligdags færdigheder.  Center for Psykiatri og Handicap laver en konkret og individuel vurdering af ansøgeren og afgør om borgeren er i ovenstående målgruppe.  Center for Psykiatri og Handicap anvender Voksenudredningsmetoden (VUM) i sagsbehandlingen. |
| 1. Ydelsens omfang? | Omfanget af ydelsen fastlægges ud fra borgerens funktionsniveau og den vil altid være konkret og individuel afhængig af formålet med støtten.  Støtten kan gives på flere forskellige måder:   * Alle borgere får muligheden for at modtage støtten virtuelt * Individuelt og i grupper på kommunale væresteder, klubber, og i forbindelse med §§ 103 og 104 tilbud * Personlig kontakt i og udenfor borgerens hjem * Personlig kontakt kan suppleres med virtuel kontakt, telefonisk, SMS og mail m.m.   Den socialpædagogiske støtte planlægges ud fra borgerens øvrige aktiviteter, f.eks. beskyttet beskæftigelse, aktivitets og samværstilbud efter §§103,104 (Kommunale Væresteder, Klubber, Vordingborg Sociale Virksomhed m.m.).  Aktiviteterne koordineres med indsatser på særligt sundheds-, undervisnings- og beskæftigelsesområdet, øvrige indsatser efter serviceloven, frivillige samt regionale tilbud. |
| 1. Er der valgmulighed med hen­syn til leverandør? | Nej. |
| 1. Hvem leverer ydelsen? | Vordingborg Kommunes Center for Psykiatri og Handicap |
| 1. Krav til udføreren? | Leverandøren skal tilrettelægge støtten således, at borgeren kan opbygge og bevare en relation til de medarbejdere, der udfører indsatsen.  Leverandøren skal indledningsvis og undervejs i forløbet præsentere borgeren for virtuel støtte.  Der skal være et kollegialt fagligt miljø med faglig udvikling, erfaringsopsamling, supervision og løbende efteruddannelse.  Medarbejderne skal leve op til Vordingborg Kommunes værdigrundlag i mødet med borgeren.  Leverandøren og borgeren skal orientere Center for Psykiatri og Handicap ved væsentlige ændringer af borgerens behov for støtte. |
| 1. Hvad koster ydelsen for bor­geren? | Ydelsen er gratis for borgeren, men der kan være brugerbetaling i forbindelse med aktiviteter eks. kaffe, mad materialer og transport. |
| 1. Hvad er kommunens kva­li­tetsmål? | * Støtten gives som udgangspunkt af medarbejdere med   relevant faglig baggrund fra handicap- og psykiatriområdet  samt området for socialt udsatte   * Du finder den forventet sagsbehandlingsfrist på Vordingborg Kommunes hjemmeside. [[Vælg Kommunen og derefter Svarfrister](https://www.vordingborg.dk/kommunen/svarfrister/)](https://www.vordingborg.dk/kommunen/svarfrister/) * Indsatsen påbegyndes senest 10 dage efter borger har modtaget en afgørelse * Akutte behov dækkes så snart, det er nødvendigt * Ved aflysninger eller omlægninger af den socialpædagogiske støtte skal der tages størst muligt hensyn til borgeren og tidspunktet for udførelsen af den socialpædagogiske støtte skal aftales mellem borgeren og den eller de medarbejdere, der udfører støtten * Ved udførelsen af den socialpædagogiske støtte skal det tilstræbes, at det er de samme medarbejdere, der kommer i borgerens hjem * Medarbejderne skal leve op til Vordingborg Kommunes værdigrundlag i mødet med borgeren * Vordingborg Kommunes Psykiatri og Handicapområde tilpasser løbende tilbud til målgruppen, der svarer til behovet for støtte |
| 1. Hvordan følges op på ydel­sen? | Effekten af støtten dokumenteres i den udarbejdede pædagogiske handleplan i samarbejde med borgeren. |
| 1. Brugerundersøgelse? | Ja |
| 1. Er der særlige forhold at ta­ge hensyn til? | Nej |
| 1. Hvilke klagemuligheder er der? | Hvis du ikke er enig i afgørelsen, har du mulighed for at klage.  Din klage skal være modtaget indenfor almindelig kontortid senest 4 uger efter, at du har modtaget afgørelsen.  Hvis du klager skriftligt, skal du sende din klage til Vordingborg Kommune, Center for Psykiatri og Handicap, Valdemarsgade 43, 4760 Vordingborg.  Hvis du klager mundtligt, skal du kontakte Center for Psykiatri og Handicap på tlf. 55 36 29 10. Du vil herefter blive kontaktet af en sagsbehandler, der vil hjælpe dig med at skrive klagen.  Når din klage er modtaget, vil afgørelsen blive vurderet igen. Hvis vi giver dig helt eller delvist medhold, vil du få besked indenfor 4 uger. Hvis vi fastholder afgørelsen, vil din klage og sagens akter blive sendt Ankestyrelsen indenfor 4 uger. |